Veten (Sund)

Veten (også kalt Førdesveten) er et fjell i Øygarden kommune, på den sørlige delen av øya Sotra i Vestland. Med sine 284,6 moh. er den det høyeste punktet i tidligere Sund kommune, og er enkel å nå fra flere kanter. 

Fjellet har trolig vært en del av Håkon den godes vetesystem for landvern. Det sto tidligere en radar på toppen som er en del av navigasjonssystemet for Flesland flyplass, denne ble demontert i 2012.

Catalina-ulykken på Førdesveten i 1948 hadde 13 omkomne. I dag er det satt opp et minnesmerke på fjellet. 

Det er også laget turstier til Førdesveten, og Nordsjøløypa går innom toppen. Hver pinse arrangeres motbakkeløpet Vetenløpet med målgang på Førdesveten.

 Galleri 

 Referanser 


Veten på Norgeskart.no fra Statens kartverk

- Herleg, mjukt motbakkeløp  Vestnytt

 Eksterne lenker 
 Førdesveten på peakbook.org
 Førdesveten

Kategori:Fjell i Øygarden
Kategori:Fjell under 1000 meter